ধনশিৰিঃ খাদ্য তথা ওখ ঠাই বিচাৰি বনাঞ্চলৰ পৰা জনাঞ্চললৈ ওলাই অহা হাতী-মানুহৰ সংঘাত ৰাজ্যত ক্ৰমান্বয়ে বৃদ্ধি পাব ধৰিছে৷ প্ৰতি দিনে হাতী-মানুহৰ সংঘাতৰ পৰিণতিত ধন-জনৰ ক্ষতি হৈ আহিছে৷ গোলাঘাট জিলাৰ ধনশিৰি মহকুমাৰ সৰুপথাৰৰ নলনি, চতিয়নি, গন্ধকৰৈ, খনিকৰ আদি অঞ্চলত তথা কেইবাখনো গাঁৱত আজি এটি বনৰীয়া হাতীৰ জাকে সন্ত্ৰাসৰ সৃষ্টি কৰে৷ হাতীৰ জাকটোৱে অঞ্চলসমূহৰ খেতি পথাৰ বিনষ্ট কৰাৰ লগতে এজন লোকক আক্ৰমণ কৰি আহত কৰে৷ কাৰ্বি আংলং জিলাৰ পাহাৰৰ পৰা নিশা সৰুপথাৰ অঞ্চললৈ খাদ্যৰ সন্ধানত নামি অহা হাতীৰ জাকটোৱে ধনশিৰি নৈ পাৰ হৈ ধনশিৰি নৈৰ পাৰৰ কেইঘৰমান লোকৰ ঘৰত থকা সুৰাৰ পাত্ৰ ভঙাৰ লগতে সুৰা সেৱন কৰে।
সৰুপথাৰত হাতীৰ সুৰা সেৱন, এজনক আক্ৰমণ